**ΚΕΙΜΕΝΟ ΟΔΗΓΙΩΝ ΕΡΓΑΣΙΩΝ ΘΕΩΡΙΑΣ ΤΗΛΕΠΙΣΚΟΠΗΣΗΣ 2024**

Οι εργασίες είναι προαιρετικές και έχουν απαλλακτικό χαρακτήρα, αντί εξετάσεων, αν ο συνολικός μέσος βαθμός είναι προβιβάσιμος.

*Η ύλη των τελικών εξετάσεων, για όσους δεν έχουν προβιβάσιμο βαθμό ή δεν επιθυμούν αυτό τον τρόπο αξιολόγησης, θα σχετίζεται άμεσα με το υλικό των εργασιών.*

**Συνολικά θα δοθούν 5 ως 6 εργασίες στη διάρκεια του εξάμηνου.** Δύο εργασίες θα απαιτούν αναζήτηση και σύνθεση βιβλιογραφικής πληροφορίας, ενώ οι υπόλοιπες (3-4 εργασίες) θα έχουν και σκέλος με εργαστηριακή ανάλυση με χρήση λογισμικού τηλεπισκόπησης σε υπολογιστή. Στις εργασίες με εργαστηριακή ανάλυση, το μάθημα θα γίνεται υβριδικό, με βιντεοσκόπηση της πρακτικής άσκησης, για ατομική επανάληψη με νέα δεδομένα που θα λαμβάνουν οι φοιτητές. Η κάθε εργασία θα αποτελείται από δύο ενότητες.

**- Η πρώτη ενότητα**, θα συντάσσεται ως ψηφιακή αναφορά κειμένου (σε μορφή Word). Η παρουσιαζόμενη πληροφορία στο κείμενο θα πρέπει να υποστηρίζεται και να τεκμηριώνεται πλήρως από ελληνική ή / και διεθνή βιβλιογραφία, η οποία θα πρέπει να περιλαμβάνεται τόσο μέσα στο κείμενο όσο και συνολικά στο τέλος της αναφοράς ως βιβλιογραφική λίστα. Η αναφορά αυτή θα μπορεί να υποστηρίζεται και από διαγράμματα και εικόνες μέσα στο κείμενο.

*Για τον τρόπο παρουσίασης της βιβλιογραφίας ακολουθήστε το πρότυπο Harvard style:*

**Αναφορές στο κείμενο: Όλες οι παραπομπές στο κείμενο πρέπει να αναφέρονται σε:**

1. Μόνος συγγραφέας: το όνομα του συγγραφέα (χωρίς αρχικά, εκτός αν υπάρχει ασάφεια) και το έτος δημοσίευσης,

2. Δύο συγγραφείς: τα ονόματα και των δύο συγγραφέων και το έτος δημοσίευσης,

3. Τρεις ή περισσότεροι συγγραφείς: το όνομα του πρώτου συγγραφέα ακολουθούμενο από "et al." και το έτος δημοσίευσης.

Οι παραπομπές μπορούν να γίνονται απευθείας (ή σε παρένθεση). Οι ομάδες παραπομπών πρέπει να παρατίθενται πρώτα αλφαβητικά, και στη συνέχεια με χρονολογική σειρά.

*Παραδείγματα: "όπως (Allan, 2000a, 2000b, 1999- Allan and Jones, 1999). Οι Kramer et al. (2010) έχουν πρόσφατα* *δείξει ...."*

**Reference list - Βιβλιογραφία:**

Οι παραπομπές στο τέλος της αναφοράς θα πρέπει να ταξινομούνται πρώτα αλφαβητικά και στη συνέχεια να ταξινομούνται περαιτέρω χρονολογικά, εάν είναι απαραίτητο. Περισσότερες από μία αναφορές από τον ίδιο συγγραφέα ή συγγραφείς του ίδιου έτους πρέπει να χαρακτηρίζονται με τα γράμματα "α", "β", "γ" κ.λπ, μετά το έτος δημοσίευσης.

**Για παράδειγμα**

Paivio, A., Jansen, B., Becker, L.J., 1975. Comparisons through the mind’s eye. Cognition 37 (2), 635–647.

Yuen, A.W.C., 1994. Lamotrigine: a review of antiepileptic efficacy. Epilepsia 35 (Suppl. 5), S33–S36.

Glaser, R., Bond, L. (Eds.), 1981. Testing: Concepts and Research. American Psychologist 36 (10)

(special issue).

Yasuda, N., Takagi, S.-i., Toriumi, A., 1997. Spectral shape analysis of infrared absorption of thermally grown silicon

dioxide films. In: Hattori, T., Wada, K., Hiraki, A. (Eds.), Proceedings of the Second International Symposium on the Control of Semiconductor Interfaces, ISCSI-2, Karuizawa, Japan, October 28–November 1, 1997. Appl. Surf. Sci. 117–118 (June (II)), 216–220.

**- Η δεύτερη ενότητα,** θα διαμορφώνεται ως παρουσίαση (σε μορφή Power Point). Σε αυτή την παρουσίαση, που θα έχει διάρκεια παρουσίασης 5-8 λεπτών, θα παρουσιάζεται συνοπτικά η παραπάνω αναφορά.

**ΤΡΟΠΟΣ ΒΑΘΜΟΛΟΓΗΣΗΣ – ΕΞΕΤΑΣΗΣ**

Η κάθε εργασία θα πρέπει να παραδίνεται σε καθορισμένο χρονικό πλαίσιο (με δυνατότητα μικρής παράτασης το μέγιστο τριών ημερών, σε συνεννόηση με τον διδάσκοντα). Για κάθε ημέρα αδικαιολόγητης καθυστέρησης, θα αφαιρείται ένας βαθμός από τη σχετική εργασία.

Η βαθμολόγηση θα έχει τρία στάδια:

1. Η αναφορά θα αξιολογείται με 30% στο σύνολο της βαθμολογίας, με κριτήρια σχετικά με την πληροφορία σε σχέση με α) την πληρότητα της, β) την εγκυρότητα της, γ) τη σύνδεση των ενοτήτων και δ) τη σωστή σελιδοποίηση – εμφάνιση.
2. Η παρουσίαση με 30% και με κριτήρια σε σχέση με α) την πληρότητα της ως προς την αναλυτική αναφορά και β) με βάση την εμφάνιση της
3. Η προφορική εξέταση όλων των παρουσιάσεων (κατά τη διάρκεια ή και μετά) θα αξιολογείται με 40%. Οι παρουσιάσεις θα γίνονται σε άλλη ημερομηνία από την ημέρα και ώρα παράδοσης της αντίστοιχης Θεωρίας.

Σε περίπτωση όμοιων ή σχετικά όμοιων αναφορών και παρουσιάσεων, θα ακυρώνονται όλες οι σχετικές αναφορές και παρουσιάσεις.

*Μετά τις προφορικές παρουσιάσεις της ενότητας, δεν θα υπάρχει δυνατότητα υποβολής της παρουσίασης και της προφορικής εξέτασης.*